
	LĒMUMS	
Ādažos, Ādažu novadā
				
2026. gada 27. augustā 								Nr. 334

Par SIA “Kamats” iniciatīvu projektu “Ādažu novada un Latvijas pārstāvniecība “European Street Food Awards 2026” Eiropas finālā” 

[bookmark: _Hlk191306305][bookmark: _Hlk191306342]Ādažu novada pašvaldība izskatīja SIA “Kamats” (reģ. Nr. 40103461276, juridiskā adrese: Mežrožu iela 32, Carnikava, Ādažu novads, LV-2163) valdes priekšsēdētāja Kārļa Stalbova (turpmāk - Iesniedzējs) 14.08.2026. pieteikumu (pašvaldības reģ. Nr. ĀNP/1-11-1/26/4772) iniciatīvu projektam “Ādažu novada un Latvijas pārstāvniecība “European Street Food Awards 2026” Eiropas finālā” (turpmāk – Projekts) pašvaldības līdzfinansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums). 
Projekta mērķis ir pārstāvēt Ādažu novadu un Latviju Eiropas mēroga starptautiskā gastronomijas konkursā “European Street Food Awards 2026”, popularizējot Ādažu novadu, Latvijas laikmetīgo “street food” un gastronomijas kultūru starptautiskā vidē. Projekta centrālais mērķis ir stiprināt Ādažu novada tēlu un atpazīstamību ārpus Latvijas, parādot novadu kā vietu, kur rodas radošas idejas, kvalitatīvs gastronomiskais piedāvājums un Eiropas līmenī konkurētspējīgi sasniegumi. Tiesības piedalīties Eiropas finālā ir iegūtas, izcīnot 1. vietu Latvijas atlasē, tādēļ projekts tiek īstenots kā Ādažu novada un Latvijas pārstāvniecība, nevis kā Sushi Brothers ikdienas komercdarbības projekts.
Pasākuma īstenošanas laiks ir 2026. gada 18.–20. septembris, Sārbrikene, Vācija, un tajā piedalīsies komanda 4 cilvēku sastāvā.
Projekta kopējais finansējums ir 16 757 euro (t.sk., pašvaldības finansējums 2000 euro un Iesniedzēja finansējums 14 757 euro). 
Projekta tāme ietver šādus izdevumus:
	Nr.
	Izmaksu nosaukums
	Sk.
	Vienības cena (EUR)
	KOPĀ (EUR)
	Pašu un cits finansējums (EUR)
	Pašvaldības finansējums (EUR)

	1.
	Prāmis (4 personas, 2 transporta vienības Mercedes Vario 614, Renault Trafic)
	6
	330.60
	1985.00
	1985.00
	0.00

	2.
	Degviela 2200 km (Mercedes Vario 614, Renault Trafic aptuveni 1100 km uz vienu pusi, kopā 2200 km)
	650
	2.00
	1300.00
	300.00
	1000.00

	3.
	Maksas ceļi
	1
	450.00
	450.00
	450.00
	0.00

	4.
	Dalības maksa 3 dienas
	3
	269.00
	807.00
	2.00
	805.00

	5.
	Elektrības pieslēguma nodrošināšana konkursā
	1
	150.00
	150.00
	0.00
	150.00

	6.
	Patērētā elektrība pēc skaitītājiem (plānotais)
	1
	340.00
	340.00
	295.00
	45.00

	7.
	Papildu inventāra iegāde
	4
	300.00
	1200.00
	1200.00
	0.00

	8.
	Inventārs nepārtrauktai strāvas padevei iekārtām (eco flow 5 kW)
	1
	2400.00
	2400.00
	2400.00
	0.00

	9.
	 Naktsmājas
	1
	750.00
	750.00
	750.00
	0.00

	10.
	Prezentācijas materiāla sagatavošana angļu, vācu val.
	4
	65.00
	260.00
	260.00
	0.00

	11.
	Konkursa ēdienu fotosesija
	1
	 100.00
	100.00
	 100.00
	0.00

	12.
	Food truck pielāgošana Vācijas PVD prasībām, tulkojumi
	1
	75.00
	75.00
	75.00
	0.00

	13.
	Pusfabrikātu produkcijas sagatavošana pēcapstrādei uz vietas
	1100
	4.27
	4700.00
	4700.00
	0.00

	14.
	Apdrošināšana
	4
	30.00
	120.00
	120.00
	0.00

	15.
	Tehnikas Mercedes Vario 614, Renault Trafic tehniskā apkope, sagatavošana ceļam
	2
	1060.00
	2120.00
	2120.00
	0.00

	KOPĀ (t.sk., nodokļi)
	16 757
	14 757
	2 000


Veicot Projekta atbilstības izvērtēšanu domes noteiktajā kārtībā, secināts, ka Projekts ir ieguvis 19 punktus (no 26), un tā norišu izdevumi atbilst Projekta mērķim.
Nolikuma 8. punkts nosaka, ka līdzfinansējums tiek piešķirts pašvaldības apstiprinātā budžeta ietvaros, savukārt pašvaldības budžetā konkrētajām iniciatīvām paredzētais finansējums (10 000 euro) jau ir izlietots pilnā apmērā.
Apkopojot informāciju par iniciatīvu projektiem paredzēto līdzekļu pieejamību visās projektu grupās, tika noskaidrots šāds finanšu līdzekļu atlikums:
	Projektu grupa
	Atlikušais finansējums (EUR)

	Kultūras projektiem
	1000

	Izglītojamo projektiem
	2000

	Jauniešu projektiem
	4000 (rezervēts)


Pašvaldības līdzfinansējuma piešķiršanai ir iespējams novirzīt daļu no  kultūras projektiem asignētajiem līdzekļiem 1000 euro apmērā, un no jauniešu projektiem 800 euro apmērā, taču 2026. gada 2. pusgadā tas būtiski ierobežos iniciatīvu atbalsta iespējas minētajās jomās.
Pašvaldības administrācijas ieskatā nepieciešamos līdzekļus ir iespējams nodrošināt no cita finansēšanas avota, proti, pašvaldības konkursam “Sabiedrība ar dvēseli” asignētie finanšu līdzekļi 2026. gadā netika apgūti pilnā apmērā, un 2000 euro ir iespējams novirzīt iniciatīvu projektam “Ādažu novada un Latvijas pārstāvniecība “European Street Food Awards 2026” Eiropas finālā”.
Pamatojoties uz Pašvaldību likuma 5. panta pirmo daļu, Nolikuma 60., 67. un 72. punktu, Ādažu novada pašvaldības dome
NOLEMJ:
1. Atbalstīt SIA Kamats iniciatīvu projektu “Ādažu novada un Latvijas pārstāvniecība “European Street Food Awards 2026” Eiropas finālā” un piešķirt pašvaldības līdzfinansējumu 2000 euro.
2. Centrālās pārvaldes Grāmatvedības nodaļai 1. punktā noteikto līdzfinansējumu izmaksāt no 2026. gada budžeta tāmes sadaļā “Iedzīvotāju iniciatīvas un konkursi” asignētajiem līdzekļiem.
3. Centrālās pārvaldes Finanšu nodaļai organizēt pašvaldības 2026. gada budžeta grozījumus, pārceļot 2000 euro no budžeta sadaļas “Projekti “Sabiedrība ar dvēseli”” uz iniciatīvu projektu sadaļu “Iedzīvotāju iniciatīvas un konkursi”.
4. Centrālās pārvaldes Juridiskajai un iepirkumu nodaļai 10 darbdienu laikā pēc šī lēmuma pieņemšanas sagatavot līguma projektu 1. punkta izpildei.
5. Pašvaldības izpilddirektoram parakstīt 4. punktā noteikto līgumu.
6. Centrālās pārvaldes Personāla nodaļas kopienu ekspertei veikt 4. punktā noteiktā līguma izpildes kontroli, t.sk., atskaišu saņemšanu un atbilstības pārbaudi.



Pašvaldības domes priekšsēdētājs							G. Miglāns

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




